projecte-aina/catalan_government_crawling huggingface dataset:
Amplia, actualitza o especialitza els teus coneixements en matèria tributària
La fiscalitat és fonamental per a la presa de decisions empresarials, dels particulars i de les administracions públiques.
La complexitat elevada i creixent de la normativa fiscal requereix professionals amb un coneixement profund de tot l'àmbit tributari per a una gestió adequada i eficaç.
El màster en Fiscalitat forma professionals que vulguin especialitzar-se o actualitzar els seus coneixements i adquirir una alta capacitació, tant teòrica com pràctica, per enfrontar-se als reptes d'índole fiscal.
S'estructura en dos itineraris: el d'assessoria fiscal i el d'administracions públiques, en què es presta una atenció especial a l'ús i el domini de les tecnologies de la informació i la comunicació (TIC).
Per al curs 2019-2020, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 3.300 euros.
Llicenciada en Dret (1992) i doctora en Dret (1997) per la Universitat de Barcelona.
Catedràtica de Dret Financer i Tributari de la Universitat Oberta de Catalunya.
Directora del grup de recerca consolidat Fiscalitat, Relacions Laborals i Empresa, reconegut per la Generalitat de Catalunya.
El màster s'adreça a titulats i professionals que volen desenvolupar la seva activitat en l'assessoria fiscal o comptable, el sector financer, el sector de les assegurances, el sector immobiliari, la consultoria o l'auditoria, professionals de l'àmbit jurídic, empleats de les administracions públiques i directius d'empreses.
Forma't per a l'ocupabilitat i el desenvolupament de recursos humans, per a la innovació i la competitivitat, per a una qualitat de vida en el treball
Actualment, les organitzacions es troben en un ampli procés de transformació de la seva activitat en un model basat en el coneixement i la innovació.
El màster de Direcció i Gestió de Recursos Humans forma professionals i investigadors polivalents experts en la direcció avançada de persones i l'organització del treball, capaços d'adaptar-se als canvis tecnològics i de donar resposta a les necessitats de les empreses i organitzacions en el segle xxi.
El màster proporciona les estratègies i les tècniques avançades per a la funció de recursos humans, i els elements clau que marcaran el futur, basats en les organitzacions 2.0 i la tecnologia digital.
Llicenciada en Psicologia per la Universitat Autònoma de Barcelona.
Doctora en Psicologia (Societat de la Informació i el Coneixement) per la Universitat Oberta de Catalunya.
Diploma en Estudis Avançats en Recursos Humans i Organitzacions per la Universitat de Barcelona.
Investigadora del grup interdisciplinari d'investigació I2TIC.
Treball Final de Màster: 8 crèdits ECTS
El màster s'adreça a titulats i professionals interessats a formar-se com a experts del sector amb una visió global innovadora i amb capacitat de lideratge, preparats per abordar la transformació d'una empresa, aconseguir el progrés competitiu i millorar el benestar dels treballadors.
Millora les teves habilitats directives per assolir amb èxit la gestió i la direcció de les empreses i les organitzacions
EADA, Escola d'Alta Direcció i Administració.
El màster de Direcció Executiva d'Empreses (MBA) està enfocat a cobrir necessitats de les empreses i dels professionals en l'àmbit directiu.
L'objectiu és preparar professionals perquè afrontin amb èxit el repte de progressar en la seva carrera professional i millorar les seves capacitats de lideratge i direcció.
Per al curs 2019-2020, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 25.000 euros.
Enginyer en Informàtica de Gestió (1994) per la Universitat de Lleida.
Llicenciat en Investigació i Tècniques de Mercat (2009) per la Universitat Oberta de Catalunya.
Màster en Educació i TIC (E-Learning) (2016) per la Universitat Oberta de Catalunya.
Avaluador europeu del model EFQM d'excel·lència empresarial.
Doctor per la Universitat de Vic - Universitat Central de Catalunya amb l'especialitat de Mobile Marketing i Promocions, EMBA i diplomat en Direcció de Màrqueting per EADA.
Màster en Comunicació Digital Interactiva per la Universitat de Vic - Universitat Central de Catalunya i llicenciat en Ciències de la Comunicació (Publicitat) per la Universitat Autònoma de Barcelona.
Treball Final de Màster: 12 crèdits ECTS
El màster s'adreça a titulats i professionals amb interès per millorar les seves habilitats directives per liderar amb solvència departaments, àrees de negoci específic o àrees comercials en empreses mitjanes o grans.
Forma't per especialitzar-te en el desenvolupament d'aplicacions web
La professió de desenvolupador web (programador web, especialista front-end, especialista back-end o full stack developer ) ha esdevingut clau per a qualsevol organització.
El màster de Desenvolupament de Llocs i Aplicacions Web forma professionals especialistes en aquest àmbit, capaços de donar resposta a la demanda creixent de professionals en desenvolupament i programació web.
El pla d'estudis del màster està estructurat en tres grans àmbits: fonaments de disseny web i maquetació (HTML i CSS i disseny d'interfícies), desenvolupament web (programació en JavaScript, desenvolupament front-end i desenvolupament back-end ) i eines per al disseny i el desenvolupament.
Llicenciat en Matemàtiques per la Universitat Autònoma de Barcelona.
Professor dels Estudis d'Informàtica, Multimèdia i Telecomunicacions a la Universitat Oberta de Catalunya.
Treball Final de Màster: 12 crèdits ECTS
El màster s'adreça a titulats i professionals de la informàtica, les telecomunicacions, el multimèdia o altres àmbits relacionats amb les tecnologies de la informació i la comunicació que vulguin especialitzar-se en el desenvolupament d'aplicacions web.
Amplia els teus coneixements amb una formació específica que incorpora els valors dels drets humans en el disseny de polítiques públiques
La interacció entre els drets humans, la democràcia i la globalització s'ha convertit en un àmbit considerat fonamental per assegurar les cotes més grans de benestar social.
El màster de Drets Humans, Democràcia i Globalització ofereix als estudiants un coneixement ampli i pràctic de l'activitat legislativa, judicial i executiva que regeix els poders públics i l'entorn empresarial.
Permet desenvolupar un assessorament adequat en els àmbits professionals en els quals resulta necessari combinar objectius polítics, socials o econòmics amb el respecte dels drets fonamentals.
Llicenciat en Dret (1992), llicència investigadora, programa de doctorat en Estudis Internacionals (1996) i doctor en Dret, excel·lent cum laude per unanimitat (2007), per la Universitat de Barcelona.
Assignatures optatives de l'especialització de Drets Humans i Col·lectius Especialment Vulnerables
Assignatures optatives de l'especialització de Drets Humans i Empresa
Assignatures optatives de l'especialització de Drets Humans i Dret Internacional Humanitari (UOC, Creu Roja)
El màster s'adreça a titulats i professionals interessats a aprofundir en el coneixement de la interacció entre els drets humans, la democràcia i la globalització, per incorporar de manera integradora en les seves professions respectives un coneixement específic en matèria d'aplicació i desenvolupament dels drets humans per aplicar en les decisions estratègiques d'aquestes entitats i en el disseny de polítiques públiques.
Forma't per promoure un urbanisme que garanteixi el desenvolupament sostenible i el dret a la ciutat
El nou marc de les agendes mundials posa de manifest el reconeixement internacional de l'espai urbà, del rol de les ciutats i la urgència del desplegament de mesures transversals que promoguin un desenvolupament sostenible.
Temes com la sostenibilitat urbana, el transport i la mobilitat metropolitana, la resiliència davant el canvi climàtic, l'espai públic, la governança local i la nova ciutadania, l'accés a l'habitatge, l'economia col·laborativa, la seguretat i el conflicte, el turisme responsable, entre d'altres, guanyen un protagonisme enorme.
El màster de Ciutat i Urbanisme forma professionals diversos i responsables tècnics i polítics per actuar sobre la realitat cada vegada més complexa de les ciutats.
Aborda de forma integral la sostenibilitat urbana i el dret a la ciutat aportant una visió transversal per al treball en equip i la construcció de ciutats més intel·ligents, obertes, col·laboratives i sostenibles.
Doctora en Arquitectura i màster en Arquitectura dels Nous Entorns per la Universitat Politècnica de Catalunya.
Màster en Gestió de la Ciutat per la Fundació Bosch i Gimpera de la Universitat de Barcelona.
Pràctiques externes en línia: 6 ECTS
Ciutats més Intel·ligents i Ciutadania
Pràctiques Professionals en Ciutat i Urbanisme
(l'estudiant ha d'escollir quatre assignatures d'una mateixa matèria)
Polítiques Públiques i Dret a la Ciutat
Ciutats i Territoris Sostenibles
El màster s'adreça a les persones que vulguin aprofundir, reciclar o actualitzar els seus coneixements sobre la ciutat del segle xxi, els seus mecanismes de gestió, les polítiques urbanes, i les eines d'anàlisi i intervenció per al disseny de polítiques integrals que promoguin el dret a la ciutat.
Assoleix les capacitats, les aptituds i les eines necessàries per aprendre a desenvolupar aplicacions mòbils de manera autònoma i professional
La tecnologia mòbil ha significat una autèntica revolució, i el desenvolupament d'aplicacions és un sector amb un gran creixement.
En un món sempre connectat, les empreses busquen perfils relacionats amb el desenvolupament mòbil capaços de crear aplicacions robustes que donin valor afegit al seu negoci.
Tant el desenvolupament natiu, per a Android o iOS, com el desenvolupament multiplataforma, amb HTML5, són competències amb demanda elevada en el mercat laboral.
El màster de Desenvolupament d'Aplicacions per a Dispositius Mòbils proporciona una formació especialitzada en tots els aspectes relacionats amb el desenvolupament d' apps per a mòbils: disseny, programació i models de negoci associats.
Enginyer superior informàtic i doctor (2008) en Informàtica per la Universitat Autònoma de Barcelona.
El màster s'adreça a titulats i professionals interessats a integrar la tecnologia mòbil en els seus processos organitzatius, de vendes, de màrqueting, etc.; a treballadors d'empreses o autònoms que facin tasques de consultoria en temes relacionats amb la tecnologia mòbil, i a professionals que volen llançar el seu propi negoci a partir de la creació de noves aplicacions per a dispositius mòbils, pensant en models de negoci basats en la publicitat, la provisió de serveis de pagament, etc., entre altres perfils.
Assoleix la formació per reconèixer, avaluar i diagnosticar les diferents tipologies de trastorns del llenguatge i d'aprenentatge
L'atenció a la diversitat funcional requereix professionals experts molt ben formats i amb coneixements actualitzats.
El màster de Dificultats de l'Aprenentatge i Trastorns del Llenguatge ofereix una formació especialitzada en la identificació i la intervenció de les diferents tipologies de trastorns del llenguatge i d'aprenentatge en l'àmbit educatiu.
El pla d'estudis aborda tots els trastorns actuals i la manera de detectar-los al més aviat possible.
A més, aprofundeix en les patologies que tenen un diagnòstic difícil, com el trastorn per dèficit d'atenció amb hiperactivitat (TDAH), l'autisme o la dislèxia.
L'estudiant serà capaç de reconèixer, avaluar i diagnosticar les diferents tipologies de trastorns del llenguatge i dificultats d'aprenentatge, amb l'objectiu d'aplicar els procediments més adequats per a la intervenció psicoeducativa en cada cas, i afavorir la integració dels alumnes amb necessitats educatives diferents.
Mestre d'educació física i d'educació primària (2001 i 2003) i llicenciat en Psicopedagogia (2005) per la Universitat Jaume I. Doctor en Ciència Cognitiva i Llenguatge (2010) per la Universitat de Barcelona.
Ha estat investigador visitant de la Universitat de Pennsilvània, la Universitat de Puerto Rico i la Universitat de Texas a Dallas.
És codirector del Grup de Recerca en Cognició i Llenguatge (GRECIL), que es dedica a l'estudi de l'adquisició del llenguatge típica i patològica.
Treball Final de Màster (TFM): 6 crèdits ECTS
El màster s'adreça a professionals de l'educació de l'àmbit escolar i de la intervenció clínica, com mestres d'educació especial especialistes en pedagogia terapèutica o en audició i llenguatge, que treballen en centres d'educació primària, centres específics d'educació especial o equips interdisciplinaris; com pedagogs, psicòlegs i psicopedagogs, i professionals afins, que duen la seva feina en equips multidisciplinaris; i logopedes, terapeutes ocupacionals, educadors socials i treballadors socials que treballin amb nens o nenes amb dificultats d'aprenentatge o trastorns del llenguatge.
Assoleix la formació necessària per a una gestió òptima de la cadena de subministrament
El sector logístic és considerat un motor econòmic i un generador d'ocupació com a resultat del procés de transformació digital de l'economia i especialment pels ràpids avenços de la venda per internet i la cerca de la màxima eficiència en les plantes logístiques.
El màster de Direcció Logística forma professionals i directius de la gestió logística en les grans àrees de la cadena de subministrament: compres i aprovisionaments, producció, distribució, emmagatzematge i transport, per àrea i de manera global, per dominar com s'estan redefinint les cadenes de subministrament de les empreses pel creixement del comerç electrònic, dels avenços tecnològics en l'àmbit logístic i de la implicació més gran dels operadors logístics.
Llicenciada en Ciències Econòmiques i Empresarials (1993) i doctora en Economia (2015) per la Universitat de Barcelona.
Postgrau en Màrqueting i Tècniques Empresarials Aplicades a la Distribució.
Treball Final de Màster: 8 crèdits ECTS
El màster s'adreça a titulats interessats a especialitzar-se en l'àmbit de la logística amb una formació completa ajustada a la realitat de l'empresa en un món digital i global.
Assoleix coneixements teòrics i pràctics sobre les diferents concepcions de la qualitat en l'educació superior i també sobre els models d'avaluació i de gestió existents
La cultura de la qualitat educativa s'ha estès en la societat en general i en universitats i sistemes educatius en particular, i, amb aquesta, la necessitat de la millora contínua.
Aquesta realitat exigeix professionals amb competències actualitzades constantment.
El màster d'Avaluació i Gestió de la Qualitat en l'Educació Superior és un programa pioner que forma professionals experts i altament qualificats en l'àmbit de la qualitat educativa.
Ofereix una visió general de l'educació superior en el context global, relacionant les polítiques educatives dels estats i les organitzacions internacionals amb els interessos econòmics i socials que les generen.
Aporta coneixements sobre les diferents concepcions de qualitat i sobre els models d'avaluació i de gestió existents.
Llicenciada en Dret i doctora en Pedagogia per la Universitat de Barcelona.
Sotsdirectora acadèmica dels Estudis de Psicologia i Ciències de l'Educació.
Treball Final de Màster: 12 ECTS
El màster s'adreça a titulats interessats a cobrir les necessitats formatives per aplicar, amb eficàcia i precisió, els sistemes d'avaluació de la qualitat d'institucions, programes i professorat: mètodes, processos, eines, criteris i estàndards.
Podran exercir funcions associades a garantir la qualitat en universitats, l'Administració pública, institucions o empreses de formació.
Amplia els teus coneixements sobre tècniques, teories, metodologies i eines sobre el tractament avançat de la informació i el coneixement
En la societat del coneixement, la gestió de la informació i el coneixement s'ha convertit en una disciplina estratègica amb una demanda creixent de professionals.
Tant les noves empreses del segle xxi com l'Administració pública, o, fins i tot, les entitats del tercer sector, requereixen cada vegada més aquest perfil d'especialista.
El màster en Gestió Estratègica de la Informació i el Coneixement a les Organitzacions forma professionals especialistes en l'estudi i el lideratge de la gestió de la informació i la gestió del coneixement en qualsevol tipus d'empresa o institució, amb un enfocament transversal i pluridisciplinari.
Llicenciat en Ciències Físiques i màster en Física de Partícules Elementals i Gravitació (1991) per la Universitat Autònoma de Barcelona.
MBA i doctor en Management Sciences (1993) per ESADE (Universitat Ramon Llull).
Ha fet estades de postgrau a la Universitat Estatal de Pennsilvània i a la Universitat de Syracuse (EUA).
Investigador visitant a la Warwick Business School de la Universitat de Warwick, a la Wharton School de la Universitat de Pennsilvània i a la Saïd Business School de la Universitat d'Oxford.
Assignatures obligatòries de l'itinerari professionalitzador
El màster s'adreça a titulats i professionals interessats a desenvolupar una carrera professional en l'àmbit de la gestió estratègica de la informació i el coneixement.
Forma't per dissenyar estratègies de màrqueting i comercialització en línia
En el context tecnològic i digital actual, la comunicació en línia ha abandonat els límits del web cap a nous suports i plataformes, i els usuaris han adquirit nous papers a les xarxes socials.
El màster en Màrqueting Digital proporciona una formació avançada, especialitzada i amb un enfocament pràctic, que dota l'estudiant de les eines fonamentals per desenvolupar activitats de màrqueting en un entorn digital amb nous mitjans i formes de relació.
Aquest programa aprofundeix en diferents aspectes clau: el posicionament en cercadors (SEO), les estratègies SEM, les xarxes socials, l'analítica web, la publicitat digital, el comerç electrònic i la intel·ligència de mercat, amb una visió general completa del màrqueting, i alhora, una especialització per adaptar-se a les exigències de l'entorn digital.
Llicenciada i màster en Administració i Direcció d'Empreses (2000) per l'ESADE Business School de la Universitat Ramon Llull i doctora en Societat de la Informació i el Coneixement (2011) per la Universitat Oberta de Catalunya.
Treball Final de Màster: 8 crèdits ECTS
Complements de formació (per indicació del tutor)
El màster s'adreça a titulats i professionals interessats a formar-se com a experts en l'ús de les tecnologies de la informació basades en internet i els diferents dispositius que li donen accés, capaços de dissenyar i implementar noves formes de relació, de comunicació i de transacció comercial entre una organització i els públics d'interès en l'entorn digital.
Assoleix una formació especialitzada en l'àmbit de la nutrició comunitària i la salut pública per a la prevenció i la promoció de la salut
L'evidència científica dona suport al paper fonamental de la nutrició com a determinant de salut al llarg de la vida de l'individu i de com el tipus de dieta influeix, tant positivament com negativament, en el desenvolupament de determinades malalties al llarg de la vida.
El màster en Nutrició i Salut està pensat per donar resposta a una demanda creixent de professionals especialitzats en l'estudi de l'alimentació i la nutrició com a eina preventiva per mantenir la salut.
Proporciona una formació integral, transversal i globalitzadora en diferents aspectes de l'àmbit de l'alimentació i la nutrició complementant la formació dels titulats en ciències de la salut i proporcionant una especialització en l'ús de la nutrició com a eina preventiva per al manteniment de la salut orientat cap a l'especialització professional en l'àmbit de la salut pública.
Doctora en Biologia (2000) per la Universitat de Barcelona i màster en Nutrició i Dietètica Humana (2003) per la Universitat de Cadis.
És membre del comitè assessor i executiu de la Càtedra UNESCO d'Alimentació, Cultura i Desenvolupament.
Treball Final de Màster: 5 crèdits ECTS
Educació i Comunicació Alimentària (12 ECTS)
Paper de l'Alimentació en la Prevenció de Patologies (12 ECTS)
Treball Final de Màster (6 ECTS)
El màster s'adreça a titulats interessats en una orientació professional cap a l'àmbit de la nutrició comunitària i la salut pública, en la prevenció i la promoció de la salut; en l'assessorament en temes alimentaris, desenvolupament de nous productes i garantia dels protocols de seguretat; en la planificació i la direcció d'empreses o centres de restauració col·lectiva, i a generar, comunicar i difondre informació sobre nutrició i alimentació que contribueixi a millorar la salut comunitària.
Acredita't com a tècnic superior en prevenció de riscos laborals
La prevenció de riscos laborals i la seguretat en el treball són una necessitat social i una obligació legal que fa que el tècnic en prevenció sigui una professió amb molta demanda.
La legislació obliga les empreses a disposar de recursos preventius, propis o aliens, amb personal tècnic acreditat.
El màster en Prevenció de Riscos Laborals acredita l'estudiant com a tècnic superior en prevenció de riscos laborals (segons l'article 37 del Reial decret 39/1997).
Forma professionals en tres especialitats: Seguretat en el Treball, Higiene Industrial i Ergonomia i Psicosociologia.
El futur professional desenvoluparà les capacitats teòriques i pràctiques per exercir en qualsevol sector professional: des de serveis de prevenció d'empreses i institucions, fins a mútues d'accidents de treball i malalties professionals o consultories especialitzades.
Enginyer químic industrial (1999), màster en Química Experimental (2000) i doctor en Biotecnologia Ambiental (2002) per la Universitat de Barcelona.
Màster en Prevenció de Riscos Laborals (2002) per la Universitat Politècnica de Catalunya i màster en Direcció i Administració d'Empreses per l'Escola Europea de Negocis (2009).
Membre del grup de recerca consolidat Digital Business de la Generalitat de Catalunya.
Especialització: 20 crèdits ECTS
Total de la part comuna obligatòria: 40 ECTS
Total de la part d'especialització: 20 ECTS
Total del màster amb una especialització: 60 ECTS
És possible fer una, dues o tres especialitats.
En cadascuna de les especialitats optatives, l'estudiant assolirà un nivell de competències superior, en l'àmbit escollit, al desenvolupat en la matèria corresponent de la part comuna.
Especialitat en Seguretat del Treball
Especialitat en Ergonomia i Psicosociologia
El màster s'adreça a titulats interessats a assolir els coneixements i les pràctiques necessàries per desenvolupar funcions de nivell superior en prevenció de riscos laborals.
En el context tecnològic i digital actual, qualsevol aspecte de la vida personal o professional genera un gran volum de dades, des de la navegació per internet i les compres electròniques fins a les finances.
El camp de la ciència de dades, les dades massives o l'anàlisi de dades (data science, big data o data analysis) és actualment l'àrea amb més demanda de professionals qualificats del món.
El màster de Ciència de Dades forma professionals experts en l'anàlisi de dades, ja sigui en entorns de dades massives, el processament de textos, l'anàlisi de xarxes socials o les dades en entorns geolocalitzats.
Llicenciat (2002) i doctor (2014) en Informàtica per la Universitat Autònoma de Barcelona.
Màster en Intel·ligència Artificial Avançada per la Universitat Nacional d'Educació a Distància (2011).
Professor de l'àrea de Data Science i Big Data dels Estudis d'Informàtica, Multimèdia i Telecomunicació de la UOC.
El màster s'adreça a titulats interessats en una formació qualificada sobre els processos de captura, extracció, manipulació i conversió de dades en diferents entorns; sobre els mètodes de visualització de dades, tant estàtics com dinàmics; els principals mètodes estadístics per a l'anàlisi de dades descriptiva i predictiva i els principals sistemes d'emmagatzematge de la informació, incloent-hi les bases de dades relacionals i els nous models NoSQL i NewSQL, entre d'altres.